CELEX: 32005D0210
Language: fi
Date: 2005-03-11 00:00:00
Title: 2005/210/EY: Komission päätös, tehty 11 päivänä maaliskuuta 2005, päätöksen 2004/614/EY muuttamisesta toisen kerran siltä osin kuin on kyse lintuinfluenssaan liittyvien suojatoimenpiteiden soveltamisajasta Etelä-Afrikassa (tiedoksiannettu numerolla K(2005) 559) (ETA:n kannalta merkityksellinen teksti)

15.3.2005   
            
            
               FI
            
            
               Euroopan unionin virallinen lehti
            
            
               L 68/43
            
         
      KOMISSION PÄÄTÖS,
   
   tehty 11 päivänä maaliskuuta 2005,
   päätöksen 2004/614/EY muuttamisesta toisen kerran siltä osin kuin on kyse lintuinfluenssaan liittyvien suojatoimenpiteiden soveltamisajasta Etelä-Afrikassa
   (tiedoksiannettu numerolla K(2005) 559)
   (ETA:n kannalta merkityksellinen teksti)
   (2005/210/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 7 kohdan,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan,
   sekä katsoo seuraavaa:
   
               (1)
            
            
               Komissio hyväksyi Etelä-Afrikan tasavallassa esiintyvään erittäin patogeeniseen lintuinfluenssaan liittyvistä suojatoimenpiteistä 24 päivänä elokuuta 2004 tekemällään päätöksellä 2004/614/EY (3) lintuinfluenssaan liittyviä suojatoimenpiteitä sileälastaisten lintujen parvissa Etelä-Afrikassa.
            
         
               (2)
            
            
               Sileälastaisten lintujen parvissa Etelä-Afrikassa esiintyvää lintuinfluenssaa koskeva tilanne ei ole vielä selvä, koska Etelä-Afrikan toimivaltainen viranomainen on saanut serologisessa seurannassaan joitain tuloksia, jotka eivät ole vakuuttavia. Tilanne näyttää kuitenkin olevan hallinnassa, ja komissiolle odotetaan piakkoin lähetettävän yksityiskohtaisia tietoja.
            
         
               (3)
            
            
               Näissä olosuhteissa on aiheellista jatkaa päätöksen 2004/614/EY soveltamista edelleen kolmella kuukaudella. Päätöstä voidaan kuitenkin tarkistaa ennen mainittua päivää riippuen Etelä-Afrikan toimivaltaisen viranomaisen mahdollisesti toimittamista lisätiedoista.
            
         
               (4)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2004/614/EY 7 artiklassa oleva päivämäärä ”31 päivään maaliskuuta 2005” päivämäärällä ”30 päivään kesäkuuta 2005”.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 11 päivänä maaliskuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 268, 24.9.1991, s. 56. Direktiivi sellaisena kuin se on viimeksi muutettuna vuoden 2003 liittymisasiakirjalla.
   
      (2)  EYVL L 24, 30.1.1998, s. 9. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 882/2004 (EUVL L 165, 30.4.2004, s. 1).
   
      (3)  EUVL L 275, 25.8.2004, s. 20. Päätös sellaisena kuin se on viimeksi muutettuna päätöksellä 2004/892/EY (EUVL L 375, 23.12.2004, s. 30).